wickkiey/tamil-wikipedia-chunked huggingface dataset:
# புதியமாதவி (எழுத்தாளர்)

## விருதுகள்

- கவிதைகளுக்காக கவிஞர் சிற்பி இலக்கிய விருது ( நிழல்களைத் தேடி )
- சிறுகதைகளுக்காக மணல்வீடு களரி இலக்கிய விருது (புதிய ஆரம்பங்கள்)
- சிறுகதைக்களுக்காக பெரியார் பேரவை விருது (மின்சாரவண்டிகள் )
- ஜெயந்தன் படைப்பிலக்கிய விருது (பெண்வழிபாடு )
- புதுக்கோட்டை புத்தகத் திருவிழா - சிறந்த புதினம் விருது ( பச்சைக்குதிரை)
- செளமா இலக்கிய விருது (பச்சைக்குதிரை)
- மா.வி. ப. க . விருது (ரசூலின் மனைவியாகிய நான்)
- கவண் கவிதை விருது (அவள்களின் நாட்குறிப்புகள்)
- தமிழ் இலெமுரியா அறக்கட்டளையின் பேரறிஞர் அண்ணா விருது
- எழுத்து அறக்கட்டளையின் முதல் கவிதை புத்தகம் - மெளனத்தின் பிளிறல்
- தமுஎகச சிறந்த பெண் படைப்பாளுமை விருது.(2022)
- எழூச்சித் தமிழர் இளவந்திகை இலக்கிய விருது 2025.- பெண்ணெழுத்து புதியமாதவி
# அறிவியல் குறியீடு

**அறிவியல் குறியீடு** (இலங்கை வழக்கு: விஞ்ஞானமுறைக் குறிப்பீடு, *Scientific Notation*) என்பது சாதாரண தசமக் குறிப்பீட்டு முறையில் எழுதமுடியாத மிகப்பெரிய அல்லது மிகச்சிறிய எண்களை எழுதப் பயன்படுத்தப்படும் ஒரு முறையாகும். அறிவியல் குறியீடு பல பயனுள்ள அம்சங்களைக் கொண்டுள்ளது. இது பெரும்பாலும் கணிப்பான்களில் பயன்படுத்தப்படுகிறது. மேலும், விஞ்ஞானிகள், பொறியியலாளர்கள் மற்றும் கணிதவியலாளர்களாலும் இது பயன்படுத்தப்படுகிறது.  
அறிவியல் குறியீட்டில் எல்லா இலக்கங்களும் பின்வரும் வடிவில் எழுதப்படும்.
:<math>a \times 10^b</math>
(பத்தின் bயாம் அடுக்கின் a மடங்கு),இங்கு அடுக்கு b ஒரு முழுவெண்ணும், குணகம் a யாதுமொரு மெய்யெண்ணுமாகும்.  
| சாதாரண தசமக் குறிப்பீடு | அறிவியற்க் குறிப்பீடு |
| --- | --- |
| 2 |  |
| 300 |  |
| 4,321.768 |  |
| -53,000 |  |
| 6,720,000,000 |  |
| 0.2 |  |
| 0.000&nbsp;000&nbsp;007&nbsp;51 | } |
# போலந்துபந்து

**போலந்துபந்து ** (*Polandball* அல்லது *நாட்டுப்பந்து*) என்பது பயனர் உருவாக்கிய ஓர் இணையத் தொடர்வினை ஆகும். இது 2009ஆம் ஆண்டின் பின்பகுதியில் செருமன் படிமச்சட்டம் கிரௌட்சன்.நெட்டில் துவங்கியது. இந்தத் தொடர்வினை பல இணைய வரைகதைகளில் நாடுகளை பிழையான ஆங்கிலத்தில் பேசும் உருண்டையான நபராக உருவகித்து நாடுகளின் தேசியத் தன்மைகளையும் பன்னாட்டு உறவுகளையும் நக்கல் செய்வதாகும். இத்தகைய வரைகதை நடை *போலந்துபந்து* (போலந்து நாடு குறித்து இல்லாவிடினும் கூட) என்றும் *நாட்டுப்பந்து* (பன்மையில் நாட்டுப்பந்துகள்) என்றும் கூறப்படுகின்றன.
# போலந்துபந்து

## பின்புலம்

டிராபால்.கொம் என்ற வலைத்தளத்தில் போலிய இணையப் பயனாளர்களுக்கும் உலகின் பிற இணையப் பயனாளர்களுக்கும் இடையே ஆகத்து 2009இல் நடந்த சண்டையே போலந்துபந்து உருவாகக் காரணமாக அமைந்தது. இந்த வலைத்தளம் இணையப் பயனாளர்கள் யாரும் தங்கள் வரையும் திறமையைக் காட்டுவதற்கு ஓர் ஓவியத்திரையாக விளங்கியது. மற்றவர்களது ஓவியங்களின் மீதும் வரையக்கூடிய வசதியைத் தந்தது. போலந்து நாட்டில் தங்களது நாட்டுக் கொடியை பந்தொன்றில் வரைய ஓர் கருத்தாக்கம் உருவானது. இதனைத் தொடர்ந்து ஆயிரக்கணக்கான போலந்து பயனர்கள் டிராபால்.கொமில் சிவப்பின் மீது வெள்ளை வண்ணத்தில் உள்ள பந்தின் இடையில் "POLSKA" என எழுதலாயினர். இதனை ஒருங்கிணைத்த பயனரின் பரிந்துரைப்படிபெரிய சுவசுத்திக்கா கொண்டு மறைத்தனர்.  
கிரௌட்சன்.நெட் என்ற இடாய்ச்சுமொழி வரைதளத்தில் ஆங்கிலப் பயனர்கள் வருவதுண்டு. இத்தளத்தில் *ஃபால்கோ* என்ற பிரித்தானியர் இந்தத் தொடர்வினையைத் துவக்கியதாக நம்பப்படுகிறது. இவர் செப்டம்பர் 2009இல் பெயின்ட் கொண்டு அரசியல் இல்லாது அத்தளத்தில் பிழையான ஆங்கிலத்தில் பங்களித்துவந்த *வொஜக்* என்ற போலந்தியரைக் கிண்டலடிக்கும் விதமாக முதல் போலந்துபந்தை உருவாக்கினர். இதனைத் தொடர்ந்து பல உருசியர்கள் உற்சாகத்துடன் போலந்துபந்து கேலிச்சித்திரங்கள் வரையலாயினர்.
# போலந்துபந்து

## கருப்பொருள்கள்

மற்றும் லாத்வியாவின் இயல்புகளுடன் ஓர் பயனரால் உருவாக்கப்பட்ட வரைகதைச் சித்திரங்கள்.]]
போலந்துபந்து போலந்தின் வரலாறு, பிற நாடுகளுடனான வெளியுறவு மற்றும் ஒரே தன்மையான குணவியல்புகளை கருதுகோளாகக் கொண்டது. இந்த விபத்தின் ஆய்வு அறிக்கை குறித்து உருசியாவிற்கும் போலந்திற்கும் கருத்து வேறுபாடு நிலவிய நிலையில் போலந்தை கேலி செய்ய பல உருசியர்கள் இந்த ஊடகத்தை பயன்படுத்தினர். நாட்டுப் பந்துகளின் உரையாடல்கள் பிழையான ஆங்கிலத்திலும் இணைய கொச்சைமொழியிலும் இருந்தன. கேலிச்சித்திரத்தின் முடிவில், போலந்தின் தேசியக்கொடிக்கு நேர்மாறாக மேலே சிவப்பும் கீழே வெள்ளையுமாக வடிவமைப்பட்ட போலந்துபந்து அழுவதாக முடியும்.
# போலந்துபந்து

## பிற நாட்டுப்பந்துகள்

போலந்துபந்து மற்ற நாடுகளைக் கேலி செய்யவும் உருவாக்கப்படலாம்; நாட்டுப்பந்து என இவற்றைக் குறிப்பிடலாம் எனினும் இவையும் போலந்துபந்து எனவே அறியப்படுகின்றன.
# வெண்டி பி. லாரன்ஸ்

**வெண்டி பி. லாரன்ஸ்** (Wendy B. Lawrence) என்பவர் 1959ம் ஆண்டு சூலை மாதம் 2ம் திகதி அமெரிக்காவில் பிறந்தவர். முன்னாள் அமெரிக்கா கடற்படைத் தளபதியாகவும், பொறியியலாளராகவும், நாசா விண்வெளி ஆராய்ச்சி மையத்தின் விண்வெளி வீரராகவும் கடமை புரிந்தவர். வெண்டி பி. லாரன்ஸ் அமெரிக்கா கடற்படை பயிற்சி நிலையத்தில் பட்டம் பெற்ற முதல் பெண்மணியாவார்.
# தெற்காசிய கால்பந்துக் கூட்டமைப்பு

**தெற்காசிய கால்பந்துக் கூட்டமைப்பு** (*South Asian Football Federation*-SAFF) என்பது 1997-இல் தொடங்கப்பட்ட கால்பந்து ஆடுகின்ற தெற்காசிய நாடுகளின் கால்பந்துக் கூட்டமைப்பு ஆகும். இதன் தொடக்க உறுப்பினர்கள்: இந்தியா, மாலத்தீவுகள், நேபாளம், பாகிஸ்தான் மற்றும் இலங்கை. 2000-ஆம் ஆண்டில் பூடான் உறுப்பினராக இணைந்தது. 2005-இல் ஆப்கானிஸ்தான் இணைந்தது.
# தெற்காசிய கால்பந்துக் கூட்டமைப்பு

## உறுப்பு சங்கங்கள்

- 1997
- 1997
- 1997
- 1997
- 1997
- 1997
- 2000
- 2005
# தெற்காசிய கால்பந்துக் கூட்டமைப்பு

## தெற்காசிய கால்பந்துக் கூட்டமைப்பு வாகைத்தொடர்

இப்போட்டியை (*SAFF Championship*) தெற்காசிய கால்பந்துக் கூட்டமைப்பு நடத்துகிறது. இது இரண்டு ஆண்டுகளுக்கு ஒருமுறை நடைபெறுகிறது. இதன் முந்தைய பெயர், *தெற்காசி கால்பந்துக் கூட்டமைப்பு தங்கக் கோப்பை* ஆகும். இதன் நடப்பு வாகையர் இந்திய கால்பந்து அணியினர் ஆவர். கடைசியாக நடைபெற்ற வாகைத்தொடரின் இறுதிப் போட்டியில் ஆப்கானிஸ்தான் கால்பந்து அணியை 4-0 என்ற இலக்கு கணக்கில் வென்றனர்.
# தெற்காசிய கால்பந்துக் கூட்டமைப்பு

## வெளியிணைப்புகள்

- RSSSF page on the South Asian Federation Cup
# லிசா நோவாக்

**லிசா நோவாக்** (Lisa Nowak) அமெரிக்காவின் வொஷிங்டன் நகரில் பிறந்து புகழ்பெற்ற பெண்மணியாவார். இவர் 1963ம் ஆண்டு மே மாதம் 10ம் திகதி பிறந்தவர். லிசா நோவாக் முன்னாள் அமெரிக்கா கடற்படை அதிகாரியாகவும் நாசாவின் விண்வெளி வீராங்கனையாகவும் செயற்பட்டு வந்தவர். லிசா நோவாக் 2005ம் ஆண்டு ஜூன் 5ம் திகதி ஜான்ஸன் விண்வெளி மையத்தின் **நாசா விண்வெளி பிளைட் மெடல்** (NASA Space Flight Medal) என்ற பதக்கத்தையும் வென்றெடுத்தார்.
# டாய் ஸ்டோரி 2 (திரைப்படம்)

***டாய் ஸ்டோரி 2 (Toy Story 2)*** 1999 இல் வெளியான அமெரிக்கக் கணிணி அசைவூட்டத் திரைப்படமாகும். டார்லா ஆண்டர்சனால் தயாரிக்கப்பட்டு லீ அங்க்கிரிச்சால் இயக்கப்பட்டது. டாம் ஹாங்க்ஸ், டிம் ஆல்லன் ஆகியோர் குரல் கொடுத்துள்ளனர்.  
இப்படம் டாய் ஸ்டோரி திரைப்படத்தின் தொடர்ச்சியாக வெளிவந்தது. டாய் ஸ்டோரி 3 2011இல் வெளிவந்தது.
# டாய் ஸ்டோரி 2 (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த அசல் இசைக்கான அகாதமி விருது
# ஐஎன்எஸ் ராணா (டி52)

**ஐஎன்எஸ் ராணா (டி52)** ஆனது இந்தியக் கடற்படையில் தற்போது சேவையிலுள்ள ராஜபுதன வகுப்பு அழிகலன் ஆகும். இது 28 ஜூன் 1982 அன்று செயல்பாட்டுக்கு வந்தது.  
இது சோவியத்தின் கசின் வகுப்பு வழிநடத்தப்பட்ட ஏவுகணை அழிகலனை மறு வடிவமைப்பு செய்து உருவாக்கப்பட்டது.
# ஐஎன்எஸ் ராணா (டி52)

## வரலாறு

ஐஎன்எஸ் ராணா இந்தியக் கடற்படையின் கிழக்கு படைப்பிரிவில் செயல்படுகிறது. இதன் முதன்மைத் துறைமுகம் விசாகப்பட்டினம் ஆகும்.
ஐஎன்எஸ் ரஞ்சித் கப்பலுடன் சேர்ந்து இது சீனாவின் சின்டாவ் துறைமுகத்திற்கு 2007 ஏப்ரல் மாதத்தில் பயணம் மேற்கொண்டது.  
ஏப்ரல் 2008ல் இது பாங்காக், தாய்லாந்திற்கு ஐஎன்எஸ் கிரண் (பி44) கப்பலுடன் சேர்த்து சென்றது. அதே மாதத்தின் இறுதியில் இக்கப்பல் மணிலா, பிலிப்பைன்ஸ்க்கும் சென்றது.  
5-6 ஜூன் 2010ல், இந்திய மற்றும் ஆஸ்திரேலிய கடற்படைகளுக்கிடைப்பட்ட இருதரப்பு ஒத்துழைப்பை மேம்படுத்தும் விதமாக ஆஸ்திரேலியாவின் பிரெமன்ட்லுக்கு நட்புறவுப் பயணம் மேற்கொண்டது.
# ஐஎன்எஸ் ராணா (டி52)

## இதனையும் காண்க

- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
# இறக்கைபாரம்

.]]  
காற்றியக்கவியலில் **இறக்கைபாரம்** (*Wing Loading*) என்பது முழு வானூர்தியின் எடையை (எரிபொருள், பயணக்குழு மற்றும் பயண பாரம் ஆகியவை ஏற்றப்பட்டிருந்தால் அவற்றின் எடையும் சேர்த்து) வானூர்தியின் இறக்கைப் பரப்பளவால் வகுக்கக் கிடைப்பதாகும். ஒரு வானூர்தியின் வேகத்துக்கு நேர்விகித்ததில் அதன் இறக்கையின் ஒவ்வொரு அலகிலும் ஏற்றம் அதிகரிக்கிறது, ஆகவே வழமையில் சிறிய இறக்கையும் குறிப்பிட்ட எடையைத் தூக்கிச் செல்வதற்கான ஏற்றத்தை நிலையான பறத்தலில் அதிக இறக்கைபாரத்தில் செல்லும்போது உருவாக்கும். அதற்குநேராக, தரையிறக்க மற்றும் வானேற்ற வேகங்களும் அதிகமாக இருக்கும். அதிக இறக்கைபாரத்தால் வானூர்தியின் நழுவியக்கச் சுதந்திரமும் குறைகிறது. இவையனைத்தும் இறக்கையுடைய உயிரிகளுக்கும் பொருந்தும்.
# இறக்கைபாரம்

## அலகுகள்

வழமையாக இறக்கைபாரங்கள் lb/ft<sup>2</sup> (அ) kg/m<sup>2</sup> (அ) N/m<sup>2</sup> அலகுகளில் குறிக்கப்படுகின்றன.
# இறக்கைபாரம்

## வெளியிணைப்புகள்

- NASA article on wing loading Retrieved 8 February 2008
# ஆய்லர் சமன்பாடுகள் (பாய்ம இயக்கவியல்)

பாய்ம இயக்கவியலில் **ஆய்லர் சமன்பாடுகள்** என்பது பாகுமையற்ற பாய்வைக் கட்டுப்படுத்தும் சமன்பாடுகளின் தொகுப்பு ஆகும். இதைத் தருவித்த லியோனார்டு ஆய்லரின் பெயரில் வழங்கப்படுகின்றன. இச்சமன்பாடுகள் நிறை (தொடர்ச்சி), உந்தம், மற்றும் ஆற்றல் அழிவின்மைகளைக் குறிக்கிறது; இது, பாகுமை மற்றும் வெப்பக் கடத்தல் முற்றிலும் அற்ற நிலையில் உள்ள நேவியர்-ஸ்டோக்ஸ் சமன்பாடுகள் ஆகும். உண்மையில், நிறை (தொடர்ச்சி) மற்றும் உந்த சமன்பாடுகள் மட்டுமே ஆய்லரால் தருவிக்கப்பட்டன. ஆயினும், பாய்ம இயக்கவியலில் அனைத்து அழிவின்மை விதிகளும் - ஆற்றல் அழிவின்மை விதி உட்பட - **ஆய்லர் சமன்பாடுகள்** என்றே வழங்கப்படுகின்றன.
# நேவியர்-ஸ்டோக்சு சமன்பாடுகள்

**நேவியர்-ஸ்டோக்சு சமன்பாடுகள்** (*Navier-Stokes equations*) பாய்மங்களின் இயக்கத்தை விளக்கும் சமன்பாடுகளாகும்; இவை, இவற்றைத் தருவித்த கிளாட்-லூயி நேவியர் மற்றும் ஜார்ஜ் கேப்ரியல் ஸ்டோக்ஸ் ஆகியோரின் பெயரில் வழங்கப்படுகிறது. நியூட்டனின் இரண்டாம் விதியை பாய்ம ஓட்டத்திற்குப் பயன்படுத்தும்போது இவை கிடைக்கின்றன; இச்சமன்பாடுகள் பாய்மத்தின் தகைவானது, பரவும் பிசுக்குமை உறுப்பு (திசைவேகத்தின் மாறல் விகிதத்துக்கு நேர்விகிதத்தில் இருக்கும்) மற்றும் அழுத்த உறுப்புகளின் சேர்க்கை என்ற அனுமானத்தினடிப்படையில் ஆனது.  
இச்சமன்பாடுகள் கல்வி மற்றும் பொருளியல் சார்ந்த பலவித நிகழ்வுகளை (இயற்பியல் முறையில்) விளக்குவதற்குப் பயன்படுகின்றன. வானிலை, கடல் நீரோட்டம், குழாய்களில் நீரோட்டம், மற்றும் விமான இறக்கையைச் சுற்றிக் காற்றோட்டம் போன்ற பலவற்றை மாதிரியமைக்கவும் பயன்படுகின்றன. வானூர்திகள் மற்றும் தானூந்துகளின் வடிவமைப்பு, இரத்த ஓட்டம் பற்றி ஆராய்வதற்கு, மின்நிலையங்களின் வடிவமைப்பு, சுற்றுப்புறத் தூய்மைக் கேட்டைப் பகுப்பாயவும், இன்னபிற பயன்களுக்கும் இச்சமன்பாடுகள் அவற்றின் முழு மற்றும் எளிமைப்படுத்தப்பட்ட வடிவங்களில் பயன்படுத்தப்படுகின்றன. மேலும் இச்சமன்பாடுகள், மேக்ஸ்வெல் சமன்பாடுகளோடு சேர்த்து காந்தப்பாய்ம இயக்கவியல் ஆராய்ச்சி மற்றும் மாதிரியமைத்தலுக்குப் பயன்படுகின்றன.  
இச்சமன்பாடுகள் முற்றிலும் கணிதவியல் சம்பந்தமாகவும் பெரும் ஆர்வத்தைத் தூண்டுபவனாக இருக்கின்றன. இவை மிகப்பரவலாக பயன்படுத்தப்பட்டும் கணிதவியலாளர்கள், இச்சமன்பாடுகளுக்கு முப்பரிமாணத்தில் தீர்வுகள் இருக்கின்றன (உள்ளமைத் தேற்றம்) மற்றும் ஏதும் வழுவிடம் (ஒப்புரவு) இல்லாமலிருக்கின்றன என்று இதுவரை நிரூபிக்காதிருக்கின்றனர். இது நேவியர்-ஸ்டோக்ஸ் உள்ளமை மற்றும் ஒப்புரவு இடர்ப்பாடு எனப்படுகிறது. இதனால் க்ளே கணிதவியல் கழகம், கணிதவியலின் ஏழு முக்கிய இடர்ப்பாடுகளில் ஒன்று என அறிவித்துள்ளது. இச்சமன்பாடுகளுக்குத் தீர்வு அல்லது எதிர் உதாரணம் கண்டுபிடித்தால் ஒரு மில்லியன் அமெரிக்க டாலர்கள் பரிசளிப்பதாகவும் அக்கழகம் அறிவித்துள்ளது.
# ஏ-4 நெடுஞ்சாலை (இலங்கை)

**ஏ-4 நெடுஞ்சாலை** என்பது இலங்கையின் தலைநகரான கொழும்பையும் மட்டக்களப்பையும் இணைக்கும் 430கிலோமீட்டர் தூர நெடுஞ்சாலை ஆகும். இதுவே இலங்கையிலுள்ள மிக நீண்ட நெடுஞ்சாலையாகவும் கொள்ளக்கூடியது. இது கொழும்புக்கும் மட்டக்களப்புக்குமிடையில் மேற்கு, சபரகமுவா, ஊவா மற்றும் கிழக்கு மாகாணத்தின் பல பிரதான நகரங்களை இணைக்கின்றது.  
இந் நெடுஞ்சாலை கொழும்பு, நுகேகொடை, மகரகம, அவிசாவளை, இரத்தினபுரி, புத்தளை, மொனராகலை, சியம்பலண்டுவ, பொத்துவில், திருக்கோவில், ஒலுவில், காரைதீவு, கல்முனை, செட்டிபாளையம், மட்டக்களப்பு ஆகிய நகர்களூடாக செல்கின்றது.
# ஏ-4 நெடுஞ்சாலை (இலங்கை)

## உசாத்துணை மற்றும் வெளி இணைப்புகள்

- வீதி அபிவிருத்தி அதிகாரசபை
- துறைமுகங்கள், நெடுஞ்சாலைகள் அமைச்சு
# காற்றுச்சுரங்கம்

வின் காற்றுச்சுரங்கம்]]
with helium-filled bubbles showing streamlines of the wingtip vortices.]]  
**காற்றுச்சுரங்கம்** (*Wind tunnel*) என்பது காற்றியக்கவியல் ஆராய்ச்சிகளில் பயன்படும் கருவியாகும். இது திண்மப் பொருட்களைச் சுற்றி காற்றோட்டத்தை ஆராயப் பயன்படுகிறது. இது குழல்வடிவ காற்றோட்ட வழியையும் ஆய்வுப்பொருள் மையத்தில் நிறுவப்படும் அமைப்பையும் கொண்டிருக்கிறது. ஆய்வுப்பொருளைச் சுற்றி காற்றோட்டத்தை ஏற்படுத்த ஒரு திறன்மிகுந்த சுழல்விசிறியைக் கொண்டிருக்க வேண்டும்; சுழல்விசிறி காற்றோட்டத்தை நேர்ப்படுத்த இதழ்களைக் கொண்டிருக்க வேண்டும். காற்றோட்டத்தால் ஆய்வுப்பொருள் மீது ஏற்படும் விசைகளை அளக்க, ஆய்வுப்பொருள் உணர்வுத்திறன் மிகுந்த தாங்கிகளால் தாங்கப்பட்டிருக்கும்; அல்லது, ஆய்வுப் பொருளைச் சுற்றிய காற்றோட்டத்தைக் கண்டறிய புகை அல்லது கண்டுணரக்கூடியப் பொருளேதேனும் செலுத்தப்படுகிறது. மிகப்பெரும் காற்றுச்சுரங்கங்களில் வானூர்தி அல்லது தானூர்திகளின் முழுமாதிரிகளே பயன்படுத்தப்படுகின்றன; ஆனால் இவற்றை இயக்குவதற்கு பெருமளவு பொருட்செலவு ஏற்படும், ஆதலால் இவற்றின் பல பணிகள் கணினி மாதிரியமைத்தல் மூலம் செய்யப்படுகின்றன. வாகனங்கள் மட்டுமன்றி கட்டிடம் மற்றும் பாலம் போன்ற பெரிய கட்டமைப்புகளைச் சுற்றிய காற்றோட்டத்தை ஆராயவும் *காற்றுச்சுரங்கங்கள்* பயன்படுத்தப்படுகின்றன. முதன்முதலில் முழுதும் சூழப்பட்ட காற்றுச்சுரங்கங்கள் 1871-இல் கண்டறியப்பட்டன; அளவில் பெரிய காற்றுச்சுரங்கங்கள் இரண்டாம் உலகப்போரின்போது கட்டமைக்கப்பட்டன.
# வார்ப்புரு:Weather box/temperature

<includeonly>{| width=
|+Temperature in Celsius
|-
|-
||-30|||-29|||-28|||-27|||-26|||-25|||-24|||-23|||-22|||-21
|-
||-20|||-19|||-18|||-17|||-16|||-15|||-14|||-13|||-12|||-11
|-
||-10|||-9|||-8|||-7|||-6|||-5|||-4|||-3|||-2|||-1
|-
||0|||1|||2|||3|||4|||5|||6|||7|||8|||9
|-
||10|||11|||12|||13|||14|||15|||16|||17|||18|||19
|-
||20|||21|||22|||23|||24|||25|||26|||27|||28|||29
|-
||30|||31|||32|||33|||34|||35|||36|||37|||38|||39
|-
||40|||41|||42|||43|||44|||45|||46|||47|||48|||49
|-
||50|||51|||52|||53|||54|||55|||56|||57|||58|||59
|-
|}
**Temperature in Fahrenheit**  
| - | -30 | -28 | -26 | -24 | -22 | -20 | -18 | -16 | -14 | -12 |
| --- | --- | --- | --- | --- | --- | --- | --- | --- | --- | --- |
| -10 | -8 | -6 | -4 | -2 | 0 | 2 | 4 | 6 | 8 |  |
| 10 | 12 | 14 | 16 | 18 | 20 | 22 | 24 | 26 | 28 |  |
| 30 | 32 | 34 | 36 | 38 | 40 | 42 | 44 | 46 | 48 |  |
| 50 | 52 | 54 | 56 | 58 | 60 | 62 | 64 | 66 | 68 |  |
| 70 | 72 | 74 | 76 | 78 | 80 | 82 | 84 | 86 | 88 |  |
| 90 | 92 | 94 | 96 | 98 | 100 | 102 | 104 | 106 | 108 |  |
| 110 | 112 | 114 | 116 | 118 | 120 | 122 | 124 | 126 | 128 |  |
| 130 | 132 | 134 | 136 | 138 | 140 | 142 | 144 | 146 | 148 | }</includeonly><noinclude></noinclude> |
# எச்ஏஎல் இலகுரக போர் உலங்கு வானூர்தி

**எச்ஏஎல் பிரசந்த்** (*HAL Prachand*) என்பது பல்பணி போர் உலங்கு வானூர்தி ஆகும். இது இந்தியாவில் இந்துசுதான் வானறிவியல் நிறுவனத்தால் இந்தியத் தரைப்படை மற்றும் இந்திய வான்படையினரின் உபயோகத்திற்காக உருவாக்கப்பட்டுள்ளது.  
இந்த இலகுர உலங்கு வானூர்தியின் வடிவமைப்பு இந்தியப் பாதுகாப்புப் படைகளில் உள்ள துருவ் வடிவமைப்பிலிருந்து பெறப்பட்டதாகும். இந்த இலகுர போர் உலங்கு வானூர்தியின் முதல் மாதிரி வடிவம் 4 பெப்ரவரி 2010 அன்று முதல் தரை ஓட்டத்தை முடித்தது. இலகுரக போர் உலங்கு வானூர்தி (Light Combat Helicopter) என முன்பு பெயரிடப்பட்ட இந்த வானூர்தி 3 அக்டோபர் 2022 அன்று இந்திய வான்படையில் சேர்த்து கொள்ளப்பட்டுள்ளது.
# எச்ஏஎல் இலகுரக போர் உலங்கு வானூர்தி

## உருவாக்கம்

உருசியாவில் உருவாக்கப்பட்ட எம்ஐ-35ன் செயல்பாடுகள் அதிக உயரமுள்ள போர்க்களப் பகுதிகளான கார்கில் போன்ற இடங்களில் திருப்திகரமாக இல்லாததால், இது போன்ற செயல்பாடுகளுக்காக மிக அதிக பறப்புயர்வு எல்லையை (service ceiling) கொண்ட ஒரு தாக்குதல் உலங்கு வானூர்தியின் தேவையை உருவாக்கியது.  
2006ல் இந்துசுதான் வானறிவியல் நிறுவனம் இலகுரக உலங்கு வானூர்தி உருவாக்கத்திற்கான அதன் திட்டத்தை அறிவித்தது. இந்தியத் தரைப்படை மற்றும் இந்திய வான்படையினரின் தேவைகளை பூர்த்தி செய்வதற்கான இலகுரக உலங்கு வானூர்தியின் வடிவமைப்பு மற்றும் மேம்பாட்டு பணிகளுக்கான நிதி அக்டோபர் 2006ல் வழங்கப்பட்டது. தற்போதைய வடிவமைப்பில் இந்த உலங்கு வானூர்தி 6500மீ பறப்புயர்வு எல்லையை கொண்டது.
# எச்ஏஎல் இலகுரக போர் உலங்கு வானூர்தி

## பயன்படுத்துபவர்கள்

;
- இந்திய வான்படை: 10 பயன்பாட்டில் உள்ளது; 66 உலங்கு வானூர்திகள் வாங்க ஒப்பந்தமிடப்பட்டுளது.
- இந்தியத் தரைப்படை: 5 பயன்பாட்டில் உள்ளது; 90 உலங்கு வானூர்திகள் வாங்க ஒப்பந்தமிடப்பட்டுளது
# காற்றிதழ்

**காற்றிதழ்** (*Airfoil* (அ) *Aerofoil*) என்பது இறக்கை அல்லது அலகின் (உந்தி, சுற்றகம், சுழலி) பாய்மரப்படகின் பாய் ஆகியவற்றின் குறுக்குவெட்டுத் தோற்றம் ஆகும்.  
காற்றிதழ் வடிவிலான திடப்பொருள் ஒரு பாய்மத்தில் செல்லும்போது காற்றியக்க விசைகளை உருவாக்குகிறது. அவ்விசைகளுள் முக்கியமானது, பொருள் செல்லும் திசைக்கு செங்குத்தாக செயல்படும் ஏற்றம் ஆகும். இயக்கதிசைக்கு இணையாக, ஆனால் எதிர்திசையில், செயல்படும் விசை இழுவை எனப்படும். குறையொலிவேக பறத்தலில் பயன்படும் காற்றிதழ்களின் பொதுவான பண்புகள்: மொழுக்கட்டையான தலைப்புமுனையும் கூரான பின்விளிம்பும் கொண்டிருக்கும், மேலும் பெரும்பாலான நேரங்களில் சமச்சீரற்ற விற்சாய்வும் கொண்டிருக்கும். இதேபோன்ற குணங்களோடு நீரை இயங்கு பாய்மமாகக் கொண்ட இதழ்கள் நீரிதழ்கள் எனப்படும்.  
காற்றிதழில் உருவாகும் ஏற்றம், காற்றிதழின் தாக்குகோணம் மற்றும் வடிவத்தைப் பொறுத்தது. காற்றிதழை காற்றோட்டத்துக்கு ஒரு குறிப்பிட்ட கோணத்தில் அமையும்போது, காற்றிதழ் காற்றோட்டத்தை விலக்கி விடுகிறது. அதனால் காற்றின் விலக்க திசைக்கு நேரெதிர்த்திசையில் காற்றிதழின்மீது விசை ஏற்படுகிறது. அவ்விசை காற்றியக்க விசை எனப்படுகிறது, அதனை இருகூறுகளாக பிரிக்கலாம்: ஏற்றம், இழுவை. பெரும்பான்மையான காற்றிதழ்கள் ஏற்றவிசையை உருவாக்குவதற்கு நேர்மறை தாக்குகோணங்கள் தேவைப்படும், ஆனால் விற்சாய்வுடை காற்றிதழ்கள் சுழிய தாக்குகோணத்திலும் ஏற்றத்தை உருவாக்கும். இவ்வாறு காற்றிதழின் அருகாமையில் காற்றோட்டம் விலகிச் செல்வதால் வளைந்த சீர்வரிகள் உண்டாகின்றன, அதனால் காற்றிதழின் ஒரு பக்கம் குறைந்த அழுத்தமும், மற்றொரு பக்கம் அதிக அழுத்தமும் ஏற்படுகிறது. இந்த அழுத்த வேறுபாட்டோடு திசைவேக வேறுபாடும் ஏற்படுகிறது, பெர்னூலி தத்துவத்தின்படி, எனவே காற்றிதழைச் சுற்றி ஏற்படும் பாய்வுப்புலத்தில் மேற்புறம் சராசரி திசைவேகம் அதிகமாகவும் கீழ்ப்பக்கம் சராசரி திசைவேகம் குறைவாகவும் இருக்கும். இதனால் ஏற்படுகின்ற ஏற்றத்தை மேல்/கீழ் பக்கங்களுக்கிடையேயான திசைவேக வேறுபாட்டை வைத்தே சுழற்சி (பாய்ம இயக்கவியல்)|சுழற்சி மற்றும் குட்டா-ஜோகோவ்ஸ்கி தேற்றம் ஆகியவற்றின் மூலம் கணக்கிடலாம், காற்றிதழைச் சுற்றி அழுத்தத்தைக் கணக்கிடத் தேவையில்லை.
# காற்றிதழ்

## உசாத்துணைகள்

-
- Desktopaero
- University of Sydney, Aerodynamics for Students
-
# காற்றிதழ்

## வெளியிணைப்புகள்

- UIUC Airfoil Coordinates Database
- Database with airfoils
- Airfoil & Hydrofoil Reference Application
- The Joukowski Airfoil
- Chard Museum The Birth of Powered Flight.
- FoilSim An airfoil simulator from NASA.
# சீர்வரிகள், கீற்றுவரிகள், மற்றும் பாதைவரிகள்

பாய்மப் பாய்வானது முப்பரிமாண வெளியில் திசைவேக திசையன் புலம் கொண்டு பண்பாயப்படுகிறது, இது தொடர்தன்மை எந்திரவியல் கட்டமைப்புக்குள் வருகிறது. **சீர்வரிகள், கீற்றுவரிகள், மற்றும் பாதைவரிகள்** (*Streamlines, streaklines, and pathlines*) ஆகியன பாய்வின் திசையன் புல விவரணையில் வருகின்ற புல வரிகள் ஆகும். இம்மூன்றும் காலத்தைப் பொறுத்து பாய்வு மாறுபடும்போது மட்டுமே வேறுபடுகின்றன; அதாவது, பாய்வானது நிலைப் பாய்வாக இல்லாதிருக்கும்போது.  
- **சீர்வரிகள்**: இவை ஒரு கணத்தில் பாய்வின் திசைவேக திசையனுக்குத் தொடுகோடாகவிருக்கும் அனைத்து வளைகோடுகளின் குழுவாகும். இவை, ஏதேனும் ஒரு கணப்பொழுதில் ஒரு பாய்மக் கூறு செல்லக்கூடிய திசையைக் குறிக்கும்.
- **கீற்றுவரிகள்**: இவை குறிப்பிட்ட ஒரு புள்ளிவழியாக தொடர்ச்சியாகக் கடந்துசென்ற பாய்மக் கூறுகளின் நியமப்பாதையாகும். பாய்மத்தின் ஒரு புள்ளியில் தொடர்ச்சியாக விடப்படும் சாயம்/நிறமி செல்லும் பாதை கீற்றுவரியாகவிருக்கும்.
- **பாதைவரிகள்**: இவை தனித்தனி பாய்மக் கூறுகளின் செல்வழிகளாகும். அதாவது, ஒரு குறிப்பிட்ட கால இடைவெளியில் ஒரு குறிப்பிட்ட பாய்மக் கூறு பயணிக்கும் பாதை எனலாம். இப்பாதையின் திசை, ஒவ்வொரு கணத்திலும் இருக்கும் சீர்வரிகளைப் பொறுத்து அமையும்.
- **காலவரிகள்**: இவை சில குறிப்பிட்ட பாய்மக் கூறுகள் ஒரு குறிப்பிட்ட கால இடைவெளியில் பாய்ம ஓட்டத்தில் ஏற்படுத்தும் வரிகளாகும்.  
வரையறைப்படிப் பார்த்தோமேயானால், ஒரே நேரத்தில் வெவ்வேறு சீர்வரிகள் ஒன்றையொன்று வெட்டிக்கொள்ளாது, ஏனெனில் ஒரு பாய்மத் துகள் ஒரே புள்ளியில் இரண்டு திசைவேகங்களைக் கொண்டிருக்க இயலாது. அதேபோல, கீற்றுவரிகள் தம்மையோ அல்லது வேறு கீற்று வரிகளையோ வெட்டிக்கொள்ளாது, ஏனெனில் இரண்டு பாய்மத்துகள்கள் ஒரே நேரத்தில் ஒரே இடத்தில் இருக்கவியலாது; ஒரு கீற்றுவரியின் ஆரம்பப் புள்ளி மற்றொரு ஆரம்பப் புள்ளியின் கீற்று வரியோடு ஒருங்கமைந்திருந்தாலொழிய இரு கீற்றுவரிகள் வெட்டிக்கொள்ளாது. ஆனால், பாதைவரிகள் ஒன்றையொன்று வெட்டிக்கொள்ளும்; ஆனால், இரு வெவ்வேறு பாதைவரிகளின் ஆரம்ப மற்றும் இறுதிப் புள்ளிகள் வெவ்வேறாக இருக்கும்.  
சீர்வரிகளும் காலவரிகளும் ஒரு குறிப்பிட்ட கணப்பொழுதில் சில பாய்வுப்புல பண்புகளைப் பற்றி நமக்குத் தெரிவிக்கின்றன, ஆனால் கீற்றுவரிகள் மற்றும் பாதைவரிகள் பாய்வின் முழுநேர வரலாற்றைப் பொறுத்திருக்கும். எனினும், பெரும்பாலான நேரங்களில் பாதைவரிகளின் (அல்லது கீற்றுவரிகளின்) தொடர்படங்கள் - தனித்தனிப் படங்களாகவோ அல்லது காணொளியாகவோ - பாய்வின் பண்புகளைப் பற்றியும் வரலாற்றையும் அறியப் பயன்படுகின்றன.
# நட்சன் எண்

**நட்சன் எண்** (*Knudsen number*-'Kn') என்பதொரு பரிமாணமற்ற எண்ணாகும். இது ஒரு மூலக்கூறின் சராசரி மோதலிடைத் தொலைவுக்கும் எடுத்துக்கொள்ளப்படும் ஏதேனுமொரு அளவீட்டுக்குமுள்ள (உதாரணமாக, பாய்மத்திலிருக்கும் ஒரு பொருளின் ஆரம்) விகிதமாகும். டென்மார்க்கைச் சேர்ந்த இயற்பியலாளரான *மார்டின் நட்சன்* (1871-1949) என்பாரின் பெயரில் இது வழங்கப்படுகிறது.
# நட்சன் எண்

## வரையறை

நட்சன் எண் பரிமாணமற்ற எண்ணாகும். அது கீழ்வருமாறு வரையறுக்கப்படுகிறது:
:<math>\mathit{Kn} = \frac {\lambda}{L}</math>  
இங்கு,
- <math>\lambda</math> = சராசரி மோதலிடைத் தூரம் [L<sup>1</sup>]
- <math>L</math> = எடுத்துக்கொள்ளப்படும் அளவீட்டு நீளம்[L<sup>1</sup>].  
ஒரு நல்லியல்பு வளிமத்துக்கு சராசரி மோதலிடைத் தூரத்தை எளிதில் கணக்கிடலாம். எனவே,
:<math>\mathit{Kn} = \frac {k_B T}{\sqrt{2}\pi\sigma^2 p L}</math>  
இங்கு,
- <math>k_B</math> என்பது போல்ட்சுமேன் மாறிலி (1.3806504(24) × 10<sup>−23</sup> J/K in SI units), [M<sup>1</sup> L<sup>2</sup> T<sup>−2</sup> θ<sup>−1</sup>]
- <math>T</math> என்பது வெப்பயியக்கவியல் வெப்பநிலை, [θ<sup>1</sup>]
- <math>\sigma</math> என்பது துகள் விட்டம், [L<sup>1</sup>]
- <math>p</math> என்பது மொத்த அழுத்தம், [M<sup>1</sup> L<sup>−1</sup> T<sup>−2</sup>].  
வளிமண்டலத்தில் துகள் இயக்கவியலுக்கு, மற்றும் திட்ட வெப்ப அழுத்த அனுமானத்தில், அதாவது 25&nbsp;°C மற்றும் 1 atm, <math>\lambda</math> ≈ 8 × 10<sup>−8</sup> m.
# செழியன்

**செழியன்** என்னும் பெயர் கொண்ட பாண்டியர் பலர் சங்கப்பாடல்களில் குறிப்பிடப்படுகின்றனர்.
- சங்ககாலக் காசில் காணப்படும் செழியன்
- நெடுஞ்செழியன் என்று பெயர் பெற்ற பாண்டிய மன்னர்கள்.
- வெண்டேர்ச் செழியன்
- வெற்றிவேற் செழியன் ஆகியோர் அவர்கள்.
- செழியன் சேந்தன் - கி.பி. 625 முதல் 640 வரை ஆட்சி புரிந்த பாண்டிய மன்னனாவான்
இவர்களில் செழியன் என்றாலே தலையாலங்கானத்துச் செருவென்ற நெடுஞ்செழியன் ஒருவனை மட்டுமே குறிக்கும் அளவுக்குச் சங்கப்புலவர்களிடையே இவன் சிறப்புற்று விளங்கிவந்தான்.
- செழியன் - திரைப்பட ஒளிப்பதிவாளர், இயக்குநர்
- இரா. செழியன் - தமிழக அரசியல்வாதி
# எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம்

**எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம்** என்பது தமிழ்நாடு அரசின் செய்தி மற்றும் மக்கள் தொடர்புத் துறையின் கீழ் நடத்தப் பெறும் ஒரு கல்வி நிறுவனமாகும். சென்னை, தரமணியில் அமைக்கப்பட்டுள்ள இந்நிறுவனத்தில் திரைப்படம் மற்றும் தொலைக்காட்சித் தயாரிப்பிற்கு உதவும் பல பயிற்சிகளை அளிக்கும் மூன்று ஆண்டுகள் கால அளவிலான பட்டயப் படிப்புகள் மற்றும் ஓராண்டு அளவிலான நடிப்பு போன்ற சான்றிதழ் படிப்புகளும் கற்றுத் தரப்படுகின்றன.
# எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம்

## பட்டயப் படிப்புகள்

இந்தப் பயிற்சி நிறுவனத்தில் கற்றுத்தரும் பட்டயப் படிப்புகள் மூன்று ஆண்டு கால அளவுடையது.  
1. திரைப்படம் இயக்குதல், திரைக்கதை, வசனம் எழுதுதல் மற்றும் தொலைக்காட்சித் தயாரிப்பு
1. திரைப்பட தொழில்நுட்பம் மற்றும் தொலைக்காட்சித் தயாரிப்பு (ஒளிப்பதிவு)
1. திரைப்பட தொழில்நுட்பம் மற்றும் தொலைக்காட்சித் தயாரிப்பு (படச்சுருள் செயல்படுத்தல்)
1. திரைப்பட தொழில்நுட்பம் மற்றும் தொலைக்காட்சித் தயாரிப்பு (ஒலிப்பதிவு மற்றும் ஒலிப் பொறியியல்)
1. படத்தொகுப்பு மற்றும் தொலைக்காட்சித் தயாரிப்பு
# எம். ஜி. ஆர். அரசு திரைப்படம் மற்றும் தொலைக்காட்சிப் பயிற்சி நிறுவனம்

## சான்றிதழ் படிப்பு

இந்தப் பயிற்சி நிறுவனத்தில் ஓராண்டு அளவில் கற்றுத்தரும் சான்றிதழ் படிப்பு உள்ளது.  
1. நடிப்புப் பயிற்சி
# பட்டினத்தார் (புலவர்)

**பட்டினத்தார்** என்னும் பெயருடன் 10, 14, 17-ஆம் நூற்றாண்டுகளில் மூன்று புலவர்கள் வாழ்ந்து வந்தனர். அவர்கள் பாடியுள்ள பாடல்களின் பாங்குகள் இதனைப் புலப்படுத்துகின்றன.
# பட்டினத்தார் (புலவர்)

## பாகுபாடு

| ஆசிரியர் | நூல்கள் | காலம் | பாடல் |
| --- | --- | --- | --- |
| திருமுறைப் பட்டினத்தார் | பதினோராம் திருமுறையில் கண்ட 5 சிற்றிலக்கியங்களைப் பாடியவர், பட்டினத்தார் ஞானம் | 10 ஆம் நூற்றாண்டின் தொடக்கம் | 196 |
| சித்தர் பட்டினத்தார் | பாடல் திரட்டில் கண்ட அகவல் 4, திருவேகம்ப மாலை, தனிப்பாடல்கள், உடல்கூற்று வண்ணம் | 14 ஆம் நூற்றாண்டு | 195 |
| இசைப்பா பட்டினத்தார் | பட்டினத்தார் திருவிசைப்பா பாடியவர் | 16 ஆம் நூற்றாண்டு | 3 |
| பிற்காலப் பட்டினத்தார் | முறையீடு, புலம்பல், இரங்கல், | 17 ஆம் நூற்றாண்டு | 246 |
| பட்டினத்துப் பிள்ளையார் | - | 17 ஆம் நூற்றாண்டு | } |
# பட்டினத்தார் (புலவர்)

## பட்டினத்தடிகள்

பதினோராம் திருமுறையில் இவரது பெயர் பட்டினத்தடிகள் எனக் காட்டப்பட்டுள்ளது. எனினும், பட்டினத்தார், பட்டினத்துப் பிள்ளை, பட்டினத்துப் பிள்ளையார், திருவெண்காட்டு அடிகள் என்னும் பெயராலும் இவர் குறிப்பிடப்படுகிறார். இவரது புகார்ப்பட்டினம் பெரிய பட்டினம் ஆதலால் இவரைப் 'பட்டினத்தார்' எனவும் வழங்குகின்றனர்.  
கோயில் நான்மணிமாலை, திருக்கழுமல மும்மணிக்கோவை, திருவிடைமருதூர் மும்மணிக்கோவை, திருஏகம்பமுடையார் திருவந்தாதி, திருவொற்றியூர் ஒருபா ஒருபது என்னும் 5 நூல்கள் இவரால் பாடப்பட்டவை.
# பட்டினத்தார் (புலவர்)

## பிற்காலப் பட்டினத்தார்

**பட்டினத்தார்** என்றும் **பட்டினத்தடிகள்** என்றும் கூறப்படுபவர் சோழர்கள் காலத்தில், கி.பி. 11-ஆம் நூற்றாண்டில், வாழ்ந்த துறவி. இவருடைய இயற்பெயர் **திருவெண்காடர்**. இவர் காவிரிப்பூம்பட்டினத்தில் வணிகத்தொழில் புரிந்து வந்த பெருஞ்செல்வர். கடல்வழி வாணிகத்தில் பெரும் பொருள் ஈட்டியவர். பொருளின் நிலையாமையை உணர்ந்து, கடவுள் பால் ஈர்ப்புண்டு துறவறம் பூண்டவர். பெருஞ்செல்வத்தைத் துறந்து இவர் பூண்ட துறவு, கௌதம புத்தருக்கு இணையாகத் தமிழகத்திலே கருதப்படுகின்றது. *பாரனைத்தும் பொய்யெனவே பட்டினத்தடிகள் போல் யாரும் துறக்கை அரிது* என்ற கூற்றால் பரவலாகப் பாராட்டப்படுபவர். தம் தாயார் இறந்த பொழுது உடலுக்குத் தீ மூட்டும் முன் அவர் உருகிப் பாடிய பாட்டைக் கேட்டு இன்றும் கண்ணீர் உகுப்பவர் பலர்.
# பட்டினத்தார் (புலவர்)

## பிற்காலப் பட்டினத்தார்

### ஞானம் பிறந்த கதை

சிவநேசர் - ஞானகலை தம்பதியருக்கு மகனாகக் காவிரிப்பூம்பட்டினத்தில் பிறந்த இவருக்குத், திருவெண்காட்டில் உறையும் சுவேதாரண்யப் பெருமானை நினைத்துச் சுவேதாரண்யன் என்று பெயரிடப்பட்டது. திருவெண்காடர் என்றும் அழைக்கப்பட்டார். பெருந்தன வணிகக் குடும்பம் என்பதால் திரைகடலோடியும் பெருஞ்செல்வம் திரட்டி மன்னரும் மதிக்கத்தக்க வளத்துடன் இருந்தார். அதனால் பெயர் சொல்லி அழைக்கத் தயங்கிய மக்களால் பட்டினத்தார் என்றே அழைக்கப்படலானார். சிவகலை என்னும் பெண்ணை மணந்து இல்லறம் நடத்தினார். குழந்தைப் பேறு இல்லாத வருத்தத்தில் திருவிடைமருதூர் சென்று இறைவனை வேண்டினார். அங்கே சிவசருமர் என்கிற சிவபக்தர், கோவில் குளக்கரையில் கண்டெடுத்ததாகக் கூறி ஓர் ஆண்மகவைப் பட்டினத்தாருக்குக் கொடுத்தார். அவனுக்கு மருதபிரான் என்று பெயரிட்டு வளர்த்து வந்தார் பட்டினத்தார்.  
அவன் வளர்ந்து பெரியவனானதும் அவனைக் கடல்கடந்து சென்று வணிகம் செய்து வர அனுப்பினார். அவனோ திரும்பி வரும் போது எருவிராட்டியும் தவிடுமாகக் கொண்டு வந்தது கண்டு அவனைச் சினந்து கண்டித்தார். அவன் தன் தாயாரிடம் ஓர் ஓலைத் துணுக்கும் காது இல்லாத ஊசி ஒன்றும் அடக்கிய பேழை ஒன்றினைத் தந்து விட்டு எங்கோ சென்று விட்டான். அந்த ஓலைத் துணுக்கில் இருந்த "காதற்ற ஊசியும் வாராது காண் கடைவழிக்கே" என்கிற வாசகமே பட்டினத்தாருக்கு ஞானம் தந்த வாக்கியம்.
# பட்டினத்தார் (புலவர்)

## பிற்காலப் பட்டினத்தார்

### பட்டினத்தடிகள்

அப்படியே தன் சகல சொத்துகளையும் செல்வத்தையும் துறந்து கட்டிய கோவணத்துடன் துறவறம் பூண்டு வெளியேறினார் பட்டினத்தார். அவர் துறவியாகத் திரிவதால் தம் குடும்ப கௌரவம் கெடுவதாக எண்ணி அவருக்கு விஷம் தோய்ந்த அப்பம் கொடுக்க முயன்றார் அவருடைய தமக்கை. அந்த அப்பத்தினை அவள் வீட்டுக் கூரை மீதே சொருகி விட்டு "தன்வினை தன்னைச் சுடும்; ஓட்டப்பம் வீட்டைச் சுடும்' என்று கூறிவிட்டு பட்டினத்தார் சென்று விட அந்தக் கூரை தீப்பற்றி எரிந்த அதிசயம் கண்டு அவரும் மற்ற உறவினர்களும் அவருடைய அருமை அறிந்தார்கள் என்று சொல்லப்படுகிறது. அவர் சித்தர் என்று உணர்ந்து கொண்டு பட்டினத்தடிகள் என்று மதிக்கத் தொடங்கினார்கள்.
# பட்டினத்தார் (புலவர்)

## பிற்காலப் பட்டினத்தார்

### அன்னையின் ஈமச் சடங்கு

பட்டினத்தடிகள் துறவியாக ஊர் ஊராகத் திரிந்து கொண்டிருந்த காலத்தில் அவருடைய அன்னையார் மரணமடைந்தார். அவருடைய ஈமச்சடங்கை எங்கிருந்தாலும் வந்து செய்து தருவேன் என்று வாக்களித்திருந்த பட்டினத்தடிகள் சரியான நேரத்தில் சுடுகாட்டினை அடைந்தார். அவருடைய தாயின் சிதைக்காக உறவினர்கள் அடுக்கியிருந்த காய்ந்த விறகுகளை அகற்றிவிட்டு பச்சை வாழைமட்டைகளையும் இலைகளையும் கொண்டு சிதை அடுக்கிப் பத்துப் பாடல்களைப் பாடி சிதையைப் பற்றச் செய்தார். அந்தப் பாடல்கள் மிகப் புகழ்பெற்றவை.  
::*ஐயிரண்டு திங்களாய் அங்கமெலாம் நொந்து பெற்றுப்*
::*பையலென்ற போதே பரிந்தெடுத்துச் செய்ய இரு*
::*கைப்புறத்தில் ஏந்திக் கனகமுலை தந்தாளை*
::*எப்பிறப்பில் காண்பேன் இனி*  
::*முந்தித் தவம் கிடந்து முன்னூறு நாள்சுமந்தே*
::*அந்திபகலாய்ச் சிவனை ஆதரித்துத் தொந்தி*
::*சரியச் சுமந்து பெற்ற தாயார் தமக்கோ*
::*எரியத் தழல் மூட்டுவேன்*  
::*வட்டிலிலும் தொட்டிலிலும் மார்மேலும் தோள்மேலும்*
::*கட்டிலிலும் வைத்தென்னைக் காதலித்து முட்டச்*
::*சிறகிலிட்டுக் காப்பாற்றிச் சீராட்டிய தாய்க்கோ*
::*விறகிலிட்டுத் தீமூட்டு வேன்*  
::*நொந்து சுமந்து பெற்று நோவாமல் ஏந்திமுலை*
::*தந்து வளர்த்தெடுத்துத் தாழாமே அந்திபகல்*
::*கையிலே கொண்டென்னைக் காப்பாற்றிய தாய்தனக்கோ*
::*மெய்யிலே தீமூட்டு வேன்*  
::*அரிசியோ நானிடுவேன் ஆத்தாள் தனக்கு*
::*வரிசையிட்டுப் பார்த்து மகிழாமல் உருசியுள்ள*
::*தேனே திரவியமே செல்வத் திரவியப்பூ*
::*மானே எனஅழைத்த வாய்க்கு*  
::*அள்ளி இடுவது அரிசியோ தாய்தலைமேல்*
::*கொள்ளிதனை வைப்பேனோ கூசாமல் மெள்ள*
::*முகமேல் முகம்வைத்து முத்தாடி என்றன்*
::*மகனே எனஅழைத்த வாய்க்கு*  
::*முன்னை இட்ட தீ முப்புறத்திலே*
::*பின்னை இட்ட தீ தென்இலங்கையில்*
::*அன்னை இட்ட தீ அடிவயிற்றிலே*
::*யானும் இட்ட தீ மூள்கமூள்கவே*  
::*வேகுதே தீயதனில் வெந்து பொடிசாம்பல்*
::*ஆகுதே பாவியேன் ஐயகோ மாகக்*
::*குருவி பறவாமல் கோதாட்டி என்னைக்*
::*கருதி வளர்த்தெடுத்த கை*  
::*வெந்தாளோ சோணகிரி வித்தகா நின்பதத்தில்*
::*வந்தாளோ என்னை மறந்தாளோ சந்ததமும்*
::*உன்னையே நோக்கி உகந்து வரம் கிடந்து என்*
::*தன்னையே ஈன்றெடுத்த தாய்*  
::*வீட்டிருந்தாள் அன்னை வீதிதனில் இருந்தாள்*
::*நேற்றிருந்தாள் இன்றுவெந்து நீறானாள் பால்தெளிக்க*
::*எல்லோரும் வாருங்கள் ஏதென்று இரங்காமல்*
::*எல்லாம் சிவமயமே யாம்*
# பட்டினத்தார் (புலவர்)

## பட்டினத்தடிகள் இயற்றிய நூல்கள்

சீடர் பத்திரகிரியார் விரைவில் முக்தி அடைந்து விட, அதன் பிறகு பட்டினத்தடிகள், திருவெண்காடு, சீர்காழி, சிதம்பரம் போன்ற சிவத்தலங்களுக்குச் சென்று பாடிய பாடல்கள் அனைத்தும் சைவத் திருமுறைகளில் பதினோராம் திருமுறைத் தொகுப்பில் உள்ளன. அவையாவன:  
- கோயில் நான்மணிமாலை
- திருக்கழுமல மும்மணிக்கோவை
- திருஏகம்பமுடையார் திருவந்தாதி
- திருவிடைமருதூர் மும்மணிக்கோவை
- திருவொற்றியூர் ஒருபா ஒருபஃது
# பட்டினத்தார் (புலவர்)

## பட்டினத்தடிகள் இயற்றிய நூல்கள்

### பாடல்

பட்டினத்தடிகளின் பாடல்கள் எளிய வார்த்தைகளும் அரிய பொருளும் கொண்ட அற்புதக் கலவை ஆகும்.  
எடுத்துக்காட்டாக சில பாடல்களைச் சொல்லலாம்:  
::*இருப்பதுபொய் போவதுமெய் என்றெண்ணி நெஞ்சே*
::*ஒருத்தருக்கும் தீங்கினை உன்னாதே; பருத்த தொந்தி*
::*நம்மதென்று நாமிருக்க, நாய்நரிகள் பேய்கழுகு*
::*தம்மதென்று தாமிருக்கும் தாம்*
::*மாலைப் பொழுதில் நறுமஞ்சள் அரைத்தே குளித்து*
::*வேலை மெனக்கெட்டு விழித்திருந்து சூலாகிப்*
::*பெற்றாள் வளர்த்தாள் பெயரிட்டாள் பெற்றபிள்ளை*
::*பித்தானால் என்செய்வாள் பின்*
::*ஓன்றென்றிரு தெய்வம் உண்டென்றிரு உயர்செல்வமெல்லாம்*
::*அன்றென்றிரு பசித்தோர் முகம்பார் நல்லறமும் நட்பும்*
::*நன்றென்றிரு நடுநீங்காமலே நமக்கு இட்டபடி*
::*என்றென்றிரு மனமே உனக்கு உபதேசம் இதே*  
::*நாட்டமென்றே இரு சற்குரு பாதத்தை நம்பு*
::*பொம்மலாட்டமென்றே இரு பொல்லா உடலை*
::*அடர்ந்த சந்தைக் கூட்டமென்றே இரு சுற்றத்தை*
::*அடர்ந்த சந்தைக் கூட்டமென்றே இரு சுற்றத்தை*
::*வாழ்வை குடங்கவிழ் நீர் ஓட்டமென்றே இரு*
::*வாழ்வை குடங்கவிழ் நீர் ஓட்டமென்றே இரு*
::*நெஞ்சே உனக்குபதேசம் இதே...*
::*நாப்பிளக்கப் பொய்யுரைத்து நவநிதியம் தேடி*
::*நலனொன்றும் அறியாத நாரியரைக் கூடிப்*
::*பூப்பிளக்க வருகின்ற புற்றீசல்போலப்*
::*புலபுலெனக் கலகலெனப் புதல்வர்களைப் பெறுவீர்*
::*காப்பதற்கும் வகையறியீர் கைவிடவும் மாட்டீர்*
::*கவர்பிளந்த மரத்துளையில் கால் நுழைத்துக் கொண்டே*
::*ஆப்பதனை அசைத்து விட்ட குரங்கதனைப் போல*
::*அகப்பட்டீர் கிடந்துழல அகப்பட்டீரே*
# பட்டினத்தார் (புலவர்)

## திருவொற்றியூரில் சமாதி

தன் இறுதிக் காலத்தில் திருவொற்றியூர் வந்து சேர்ந்த பட்டினத்தடிகள், அங்கே கடற்கரையில் சிறுவர்களுடன் சித்து விளையாடியபடி தன்னை மண்மீது மூடச் செய்து மறைந்து சமாதியானார் என்கிறார்கள். அவர் மறைந்த இடத்தில் லிங்கம் ஒன்று மட்டும் இருந்ததாகக் கூறப்படுகிறது.
# மூவா நினைவுகள்

**மூவா நினைவுகள்** என்பது தமிழறிஞர் மு. வரதராசன் அவர்களின் நினைவுப் பதிவு நூல் ஆகும். இதனை முனைவர் ம. ரா. போ. குருசாமி எழுதியிருக்கிறார். மூவா என்னும் சொல்லுக்கு அழியாத என்பது பொருள். மாணவர் ஒருவர் தன் பேராசிரியர் ஒருவரைப் பற்றி தன்னுள் அழியாது இருக்கும் நினைவுகளை பற்றிக் கூறுவதால் இந்நூலிற்கு மூவா நினைவுகள் எனப் பெயரிட்டப்பட்டு உள்ளது.
# மூவா நினைவுகள்

## மு.வ.வும் ம.ரா.போ.கு.வும்

மு.வ. சென்னை பச்சையப்பன் கல்லூரியில் தமிழ் விரிவுரையாளராக இருந்த பொழுது 1940-41ஆம் கல்வியாண்டில் அங்கு இடைநிலை (Intermediate) வகுப்பிற் சேர்ந்தவர் ம.ரா.போ.கு. அங்கேயே தொடர்ந்து படித்து 1944-45ஆம் கல்வியாண்டில் BOL (Hons) பட்டம் பெற்றவர். அப்பொழுது மு.வ. அவருக்கு ஆசிரியராக, நண்பராக, வழிகாட்டிய இருந்திருக்கிறார். அந்த உறவு மு.வ. மறைந்த 1974ஆம் ஆண்டு வரை தொடர்ந்திருக்கிறது. அந்த 35 ஆண்டு காலத்தில் தமக்கும் தம் ஆசிரியருக்கும் இடையே நிலவிய உறவைப் பற்றிய நினைவலைகளை 19 கட்டுரைகளாக, மு.வ.வின் நூற்றாண்டை ஒட்டி இதழொன்றில், குருசாமி எழுதி இருக்கிறார். அந்தக் கட்டுரைகளின் தொகுப்பே இந்த நூல்.
# மூவா நினைவுகள்

## பொருளடக்கம்

1. மற்றும் ஒரு தெ.பொ.மீ.
1. பாடங்களுக்கு அப்பாலும்…
1. திருத்தமான திருத்தம்
1. இரக்கம் சாதி பாராது
1. தோற்றது பகுத்தறிவு
1. வெறும் கட்ட்டமா?
1. திலகா: செந்தாமரை
1. தவறான செய்திக்கு இரையான நாவல்
1. எளிமையின் எல்லை; வண்மை
1. கோவையில் மு.வ.
1. தண்டனை
1. தனிக்கவனம்
1. ஆடம்பரம் ஆத்திகர்க்குக் கூடாது
1. கடமை நோன்பு
1. மு.வ.எழுத்தில் குறை!?
1. நான் ஓர் அணில்
1. தீராதவை – தீர்க்க முடியாதவை
1. முடிந்த்து, எல்லாமே முடிந்தது
1. வரதராச உபநிடதம்
# மூவா நினைவுகள்

## நூலில் இருந்து சில துளிகள்

- எங்கள் ஆசிரியர் மு.வ. அவர்கள் நன்னூல்வழி அறிமுகப்படுத்தப்படும் அத்தனை இலக்கணங்களுக்கும் முற்றிலும் பொருத்தமான ஒரு பெருந்தகை. இந்த வகையில் அவர் இன்னொரு தெ.பொ.மீ.  
- பாடப் புத்தகத்தை ஒழுங்காகக் கற்பிப்பவன் வாங்கும் சம்பளத்துக்கு மட்டுமே உண்மை பேணுபவன்; சமுதாய உணர்வு முதலான உணர்வுகளையும் சேர்த்து – இளைஞனை சமுதாய உணர்வுடையவனாக ஆக்குவோனே நல்லாசிரியன்.  
- பாடத்திற்கு அப்பாலும் ஆசிரியர் மு.வ. ஒரு புரவலராய் – உற்றுழி உதவும் நண்பராய் – வழிவகுத்து நடத்தும் தந்தையாய், தாயாய் விளங்கியவர் எங்கள் மு.வ.  
- சிறப்புத் தமிழ் பயில்கின்ற மாணவனை மதிப்பிடுவது வேறு; பொதுத்தமிழ் மாணவனை மதிப்பிடுவது வேறு. முன்னவனின் பிழைகள் எல்லாவற்றையும் புலப்படுத்த வேண்டும். பொதுத்தமிழ் படிக்கின்ற மாணவனின் பிழைகள் எல்லாவற்றையும் சுட்டி, அவனை அச்சுறுத்தக் கூடாது. மு.வ.வின் திருத்தமான திருத்த முறை இது.  
- பிச்சைப் பாத்திரத்துக்குச் சாதி இல்லை. அங்கும் சாதி பார்ப்பவன் கொடிய அரக்கன். இரக்கம் சாதி பாராது.  
- பக்தியும் ஒருவகைப் பற்றுத்தான். பக்தியும் பாசமும் இருக்கும் இடத்திலே பகுத்தறிவு செயலற்றுப் போகும்.  
- எளிய வாழ்க்கை; எது மிஞ்சினாலும் ஏழைக்கு. வலது கை கொடுப்பது இடது கைக்குத் தெரியக் கூடாது – இது கிராமிய மு.வ.
# காற்றுநிலையியல்

**காற்றுநிலையியல்** (*Aerostatics*) என்பது நிலையாக இருக்கும் காற்றைப்பற்றிப் படிப்பதாகும். இதேபோல், இயக்கத்தில் இருக்கும் காற்றைப்பற்றிப் படிக்கும் அறிவியல் காற்றியக்கவியல் எனப்படும். காற்றுநிலையியலானது, பாய்ம நிலையியலின் ஒரு துணைப்பிரிவாகும். காற்றுநிலையியல் அடர்த்தி ஒதுக்கீட்டை விளக்குகிறது, குறிப்பாக காற்றில். காற்றழுத்தச் சமன்பாடு இதன் முக்கியப் பயன்பாடுகளுள் ஒன்றாகும்.  
காற்று மிதவைகள் காற்றைவிட இலகுவான கலன்களாகும், வான்கப்பல் மற்றும் ஊதுபை போன்றவை, அவை காற்றுநிலையியல் விதிகளின்படி மிதக்கின்றன.
# யூதர் திருக்கோயில்

**யூதர் திருக்கோயில்** அல்லது **யூதர்களின் கோயில்**, என்பது யூதர்களுக்கு இருந்த எருசலேம் கோவில்களைக் குறிக்கலாம். இவை:  
- முதல் கோவில், இது பபிலோனியர்களால் கி.மு 586இல் இடிக்கப்பட்டது.
- இரண்டாம் கோவில், இது உரோமையர்களால் கி.பி 70இல் இடிக்கப்பட்டது.
- மூன்றாம் கோவில் என்பது எசேக்கியேல் நூலில் குறிப்பிடப்பட்டுள்ள எதிர்காலத்தில் வரவிருக்கும் எருசலேம் கோவில் ஆகும்.  
யூதர்களுக்கு கோவில் ஒன்று இப்போது இல்லை. உரோமையர்களால் சுமார் கி.பி 70-இல் இடிக்கப்பட்ட இரண்டாம் கோவில். இதுவரை மீண்டும் கட்டப்படவில்லை, இக்கோவில் மீண்டும் கட்டப்பட்டால் அதே இடத்தில், அதே போன்றே கட்டப்பட வேண்டும் என்பது யூதர்களின் நம்பிக்கை. இக்கோவில் இருந்த இடத்தில் இப்போது பாறைக் குவிமாடம் உள்ளது. யூதர்கள் கோவிலில் பலி செலுத்துவர், ஆனால் தொழுகைக்கூடத்தில் இறைவேண்டல் மட்டுமே நடக்கும். இவர்கள் வழிபாடு நடத்து இடம் இப்போது தொழுகைக்கூடம் என அழைக்கப்படுகின்றது.
# வளிம இயக்கவியல்

**வளிம இயக்கவியல்** (*Gas dynamics*) என்பது பாய்ம இயக்கவியலின் ஒரு பிரிவாகும், இது வளிமங்களின் இயக்கம் மற்றும் இயற்பியல் தொகுதிகளோடு அவற்றின் தாக்கங்களைப் பற்றிய படிப்பாகும். பாய்ம இயக்கவியல் மற்றும் வெப்ப இயக்கவியல் விதிகளின்படி, குறையொலி வேக மற்றும் மீயொலி வேக பறத்தல்களில் உண்டாகும் வளிம ஓட்டங்களைப் பற்றிய படிப்பினையே வளிம இயக்கவியலைக் கட்டமைக்கிறது. பாய்ம இயக்கவியலின் மற்ற பிரிவுகளிலிருந்து வேறுபடுத்துவதற்காக, பொருட்களின் வழியாகவோ அல்லது அவற்றைச் சுற்றியோ ஒலியின் விரைவு வேகத்தோடு ஒத்த அல்லது அதைவிட அதிகமான வேகத்தில் செல்லும் வளிம ஓட்டங்களைப் பற்றி வளிம இயக்கவியலில் விளக்கப்படுகிறது; இத்தகையப் பாய்வுகள் பாய்வுப்புலங்களில் வெப்பநிலை மற்றும் அழுத்தத்தில் குறிப்பிடத்தகுந்த மாற்றங்களை ஏற்படுத்துகின்றன. தாரை வானூர்திகளைச் சுற்றி ஏற்படும் அதிர்வலைகள், பீச்சுக்குழல் மற்றும் அடைப்பிதழ்களில் ஏற்படும் அடைவோட்டங்கள், வளிமண்டல மறுநுழைவு வாகனங்களில் ஏற்படும் காற்றியக்க வெப்பமேற்றம், தாரைப் பொறிகளில் வளிம எரிபொருட்பாய்வு போன்றவை வளிம இயக்கவியல் சார்ந்த படிப்புகளுக்கு சில எடுத்துக்காட்டுகளாகும். மூலக்கூறு அளவில் வளிம இயக்கவியலானது வளிமங்களின் இயக்கவியற்கொள்கையைப் பற்றிய படிப்பாகும், அது வளிமப்பரவல், புள்ளியியல் எந்திரவியல், வேதிவெப்ப இயக்கவியல், சமச்சீரற்ற வெப்ப இயக்கவியல் போன்றவற்றின் படிப்பினைகளுக்கு இட்டுச்செல்கிறது. வளிமப் புலம் காற்றாக இருக்கும்போது மற்றும் பறத்தல் சம்பந்தமான ஆய்வெனில் வளிம இயக்கவியல் காற்றியக்கவியல் எனப்படும். வானூர்தி, விண்கலம் மற்றும் அவற்றின் உந்துகைத் தொகுதிகளின் வடிவமைப்புகளுக்கு காற்றியக்கவியல் மிகப் பொருத்தமாக இருக்கும்.
# வளிம இயக்கவியல்

## சொல்பழக்க அறிமுகம்

- அமுக்குமை
- மாக் எண்
- பரவல்
- அதிர்வலைகள்
# பின்னல் கோலாட்டம்

**பின்னல் கோலாட்டம்** என்பது **குறுந்தடிச் சிலம்பு** எனப்படும் கோலாட்டத்தில் ஒரு வகை ஆகும். கோலாட்டத்தில் பின்னல் கோலாட்டம் பார்க்கச் சிறந்தது. ஒரு கயிறின் இரண்டு புறங்களிலும் கம்புகளைக் கட்டிக்கட்டிக்கொண்டு 10 பேர் ஆடுவார்கள். முன்னும், பின்னும் ஆடி அந்தக் கயிறுகளை பின்னல்களாக கோர்த்து, பின்னர் அதே ஆட்டத்தை திரும்பவும் ஆடி பின்னலை அவிழ்ப்பார்கள். பெரும்பாலும் திருமண வீடுகளில் இந்த கலையாடல் நிகழும். அதாவது மூன்று மூன்று கயிறுகளாக இடைவெளி விட்டு விட்டத்தில் கட்டியிருப்பார்கள். ஒரு கயிறுக்கு ஒன்று அல்லது இரண்டு பேர் வீதம் பிடித்துக்கொண்டே பாட்டுக்கு ஏற்றபடி கோலாட்டம் அடித்தபடியே ஊடாட வேண்டும். பாட்டின் முடிவில் அழகான பின்னல் வந்திருக்கும் கயிறுகளில். இது சற்றுக் கடினமான வகை கோலாட்டமாகும். கல்யாண கோலாகலத்தின் மூன்றாம் நாள் (முகூர்த்தம் முடிந்த அடுத்த நாள்) பிள்ளை வீட்டார் பெண்ணை அழைத்து கிளம்பும் முன், எல்லா பெண்டிரும், இந்த பின்னல் கோலாட்டம் ஆட்டம் ஆடுவார்கள்.
# பின்னல் கோலாட்டம்

## அமைப்பு

வட்டமான கட்டையில் ஓரத்தில் சுற்றி சுமார் 10 அல்லது 12 துளை போடப்பட்டிருக்கும். அதில் ஒவ்வொரு துளையிலும் நீண்ட மணியான் கயிறு எனப்படும் மெல்லிய உறுதியான கயிறு கோர்க்கப்பட்டு தோரணமாகத் தொங்கவிடப்பட்டு இருக்கும். அந்த கட்டையை கொக்கி மூலம் மரத்தின் கிளையில் கட்டிவிட்டு ஒவ்வொரு கயிறையும் ஆடுபவர்களிடம் கொடுப்பர். ஒரு கோலாட்ட கழியை அதில் சுற்றிக்கொள்ள வேண்டும். அதை இடது கையில் பிடிக்கவேண்டும். பின்பு இன்னொரு கழியை குறுக்கே 'T' போல வைத்துக்கொண்டு சுற்றி வட்டமாக நிற்க வேண்டும்.
# பின்னல் கோலாட்டம்

## ஆடலும் பாடலும்

பாடுபவர் பாட ஆரம்பித்ததும் ஆடுபவர்கள் வலது கையில் உள்ள கழியை கயிறு சுற்றி இருக்கும் கழியில் தட்டி குறுக்கும் நெடுக்கும் தாளத்திற்கு தகுந்தவாறு ஆடிக்கொண்டு செல்லவேண்டும். ஒவ்வொரு பாட்டுக்கும் வெவ்வேறு விதமான முறையில் நடன அசைவுகள் உண்டு. பாட்டு முடியும்போது அந்த கயிறுகள் பின்னிக்கொண்டு சடை போலவும் முருங்கைக்காய் போலவும் தெரியும். அதே போல் திரும்பவும் ஆடி முன்பு இருந்த நிலைக்கு வரவேண்டும். யாராவது தப்பாக ஆடிவிட்டால் ஆட்டம் முடியும்போது கயிற்றுப்பின்னல் சரியாக இருக்காது.
# பின்னல் கோலாட்டம்

## கோப் வேணி

வட மாநிலங்களில் இக்கோலாட்டம் கோப் வேணி என அழைக்கப்படுகிறது. பல வண்ண துணிகளையோ அல்லது கயிற்றையோ உத்தரத்திலிருந்து தொங்கவிட்டு அதை நடனமணிகளின் இடக் கைக்கோலில் கட்டி அவர்கள் அசைவுகளைச் செய்யும்பொழுது மெதுவாகக் கயிறுகள் ஓர் அழகிய பின்னலாக பின்னப்படும். பிறகு ஆடிய முறையின் நேர் எதிர் முறையில் ஆடிப் பின்னல் அவிழ்க்கப்படும். இதுவே ‘கோப் வேணி’. வேணி என்றால் பின்னல் என்று பொருள். இதற்குக் கிருஷ்ண லீலை பற்றிய பாடல்கள் இசைக்கப்படும். ஆடும் ஆண்களும் பெண்களும் வண்ண ஆடை அலங்காரங்கள் செய்து கொள்வார்கள்.
# உலகமுதற்காப்பியங்கள்

காப்பியங்கள் உலகின் பலமொழிகளில் உள்ளதொரு இலக்கிய வகைமையாகும். இந்த இலக்கியவடிவம் தமிழமொழியில் மிகச்சிறப்பாக அமைந்துள்ளது. தமிழின் முதற்காப்பியமாகக் கருதப்படுவது இளங்கோவடிகள் இயற்றிய **சிலப்பதிகாரம்** ஆகும். இதைப்போன்று பிற உலகமொழிகளில் உள்ள காப்பியங்கள் பற்றி இங்குக் காணலாம்.
# உலகமுதற்காப்பியங்கள்

## உலக முதற்காப்பியங்களின் பட்டியல்

### 1.மொழி:பாபிலோனியம்/ சுமேரியம்

:காப்பியத்தின் பெயர்:**கில்கமேசம்**
:ஆசிரியன் பெயர்: தெரியவில்லை.
:காலம்/நூற்றாண்டு: கி மு 24 ஆம் நூற்றாண்டு.
:தலைவன்: ;கில்கமேசன்
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 2.மொழி: கிரேக்கம்

:காப்பியத்தின் பெயர்: **இலியதம்**
:ஆசிரியன் பெயர்: ஓமர்
:காலம்: கி மு 8 ஆம் நூற்றாண்டு.
:தலைவன்: அக்கிலிசு
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 3.மொழி: வடமொழி (சமக்கிருதம்)

:காப்பியத்தின் பெயர்: **இராமாயணம்**
:ஆசிரியன் பெயர்: வால்மீகி
:காலம்: கி மு 5 ஆம் நூற்றாண்டு
:தலைவன்: இராமன்
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: அறம்தழுவிய போர்வீரம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 4.மொழி: இலத்தீன்

:காப்பியத்தின் பெயர்: **ஈனிட்**
:ஆசிரியன் பெயர்: வெர்சில்
:காலம்: கி மு 1 ஆம் நூற்றாண்டு
:தலைவன்: ஈனியசு
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்/ ஒழுக்கம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 5.மொழி: தமிழ்

:காப்பியத்தின் பெயர்: **சிலப்பதிகாரம்**
:ஆசிரியர் பெயர்: இளங்கோவடிகள்
:காலம்: கி பி 2 ஆம் நூற்றாண்டு
:தலைமை: கண்ணகி
:ஆணா/பெண்ணா: பெண்
:குடிமரபு: வணிகர்
:காப்பிய மையக்கருத்து: ஒழுக்கவீரம்/கற்பு.
# உலகமுதற்காப்பியங்கள்

## உலக முதற்காப்பியங்களின் பட்டியல்

### 6.மொழி: பாரசீகம்

:காப்பியத்தின் பெயர்: **சாநாமா**
:ஆசிரியன் பெயர்: பிர்தௌசி
:காலம்: கிபி. 11 ஆம் நூற்றாண்டு
:தலைமை: சா இன்சா
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 7.மொழி: செருமானியம்

:காப்பியத்தின் பெயர்: **நிபலிங்கன்லைடு**
:ஆசிரியன்பெயர்: தெரியவில்லை
:காலம்: கி பி.12 ஆம் நூற்றாண்டு
:தலைமை: சீசுபிரிட்
:ஆணா/பெண்ணா: ஆண்
:குடிமரபு: அரசன்
:காப்பிய மையக்கருத்து: போர்வீரம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 8.மொழி:இத்தாலியம்

:காப்பியத்தின் பெயர்: **செருசலத்தின் மீட்சி**
:ஆசிரியன் பெயர்: ;டேசோ
:காலம்: கிபி.16 ஆம் நூற்றாண்டு
:தலைமை: காட்பிரி முதலானோர்.
:ஆணா/பெண்ணா: ஆண்
:குடிமரபு: சிற்றரசர்கள்
:காப்பிய மையக்கருத்து: ஒழுக்கம்/ ஆன்மீகவீரம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 9.மொழி:போர்த்துகீசியம்

:காப்பியத்தின் பெயர்: **ஆசு லுசியதசு**
:ஆசிரியன் பெயர்: கேமோயன்சு
:காலம்: கி பி.16 ஆம் நூற்றாண்டு
:தலைமை: வாசுகோடகாமா
:ஆணா/பெண்ணா: ஆண்
:குடிமரபு: குடிமகன்
:காப்பிய மையக்கருத்து: ஒழுக்கம்/ ஆன்மீகவீரம்
# உலகமுதற்காப்பியங்கள்

## உலக முதற்காப்பியங்களின் பட்டியல்

### 10. மொழி: ஆங்கிலம்

:காப்பியத்தின் பெயர்: **வனதேவ ராணி**
:ஆசிரியன் பெயர்: எட்மண்ட் பென்சர்
:காலம்: கி பி. 16 ஆம் நூற்றாண்டு
:தலைமை: தானை மறவர்கள்
:ஆணா/பெண்ணா: ஆண், பெண்
:குடிமரபு: சிற்றரசர்கள்
:காப்பிய மையக்கருத்து: ஒழுக்கம்/ஆன்மீகவீரம்.
# உலகமுதற்காப்பியங்கள்

## உசாத்துணைகள்

- மணவாளன், அ.அ., *இலக்கிய ஒப்பாய்வுக்களங்கள்*, 2005.
# தால்மேசிய கூழைக்கடா

**தால்மேசியக் கூழைக்கடா** என்பது கூழைக்கடாக் குடும்பத்தைச் சேர்ந்த ஒரு பறவை. இது தென்கிழக்கு ஐரோப்பாவில் இருந்து இந்தியா, சீனா வரையுள்ள ஆழம் குறைந்த ஏரிகளிலும் நீர்நிலைகளிலும் இனப்பெருக்கம் செய்கிறது. தாவரங்களின் குவியலில் இவை கூடு கட்டுகின்றன.  
கூழைக்கடாக்களில் இவையே மிகவும் பெரியன. சராசரியாக 160–180 செ.மீ (63-70 அங்குலம்) நீளமும், 11–15 கிலோகிராம் (24-33 பவுண்டு) எடையும் இருக்கும். இவை இறக்கைகள் விரித்த நிலையில் 3 மீட்டருக்கும் (10 அடி) மேலாக இருக்கும். 11 கிலோவுக்கும் மேல் எடையுள்ள இப்பறவைகளே உலகின் மிகப்பெரிய பறக்கும் திறனுள்ள பறவைகளாகும். இனப்பெருக்க காலத்தில் இவற்றின் கீழ் அலகு சிவப்பு நிறத்தில் காணப்படும். இளம் பறவைகள் சாம்பல் நிறத்தில் இருக்கும்.  
இப்பறவை சிறுதொலைவுக்கே வலசை போகிறது. மீன்களே இவற்றின் முதன்மையான உணவு. மீனைத் தவிர சிறு நீர்வாழ் உயிரிகளையும் உணவாகக் கொள்ளும்.  
வாழிட அழிப்பினால் இவற்றின் எண்ணிக்கை வெகுவாகக் குறைந்து விட்டது.. 1994-ஆம் ஆண்டுக் கணிப்பின் படி ஐரோப்பாவில் ஏறத்தாழ 1000 இணைகள் உள்ளன. இவற்றில் பெரும்பாலானவை உக்ரைன், உருசியா, கிரேக்கம், வடக்கு மக்கெதோனியா, உரோமானியா, பல்கேரியா, அல்பேனியா முதலிய நாடுகளில் காணப்படுகின்றன.
# இளம் பெருவழுதி

**இளம் பெருவழுதி** என்னும் சங்க காலத்து அரசன் கடற்போரிலோ, கடற்கோளிலோ மாய்ந்திருக்க வேண்டும். இவனை "கடலுள் மாய்ந்த" என்னும் அடைமொழியுடன் அழைப்பர். இவன் தனக்கென வாழாது பிறற்குரியனாய் இருந்தான் எனவும், ஈகை இரக்கம் போன்ற நற்குணங்கள் பெற்றாவன் என்றும் குறிப்பிடப்படுகின்றது. இவன் திருமாலிடம் பேரன்புடையவனாக இருந்தான் எனவும் தெரிகின்றது.
இளம்பெரு வழுதி சங்ககாலப் புலவர்களில் ஒருவனாகவும் திகழ்ந்தான். இவர் பெயரில் 2 பாடல்கள் உள்ளன.புறநானூற்றுப் பாடலைப் பாடியவர் வேறு, பரிபாடல் நூலிலுள்ள பாடலைப் பாடியவர் வேறு என்பது அறிஞர்கள் கருத்து. பாடலின் பொருளமைதியே இதற்குக் காரணம்.
# இளம் பெருவழுதி

## புறநானூறு 182

### பாடல்

உண்டால் அம்ம இவ்வுலகம் இந்திரர்  
அமிழ்தம் இயைவது ஆயினும் இனிது எனத்  
தமியர் உண்டலும் இலரே முனிவிலர்  
துஞ்சலும் இலர் பிறர் அஞ்சுவது அஞ்சிப்  
புகழ் எனின் உயிரும் கொடுக்குவர் பழி எனின்  
உலகுடன் பெறினும் கொள்ளலர் அயர்விலர்  
அன்ன மாட்சி அனையர் ஆகித்  
தமக்கு என முயலா நோன் தாள்  
பிறர்க்கு என முயலுயர் உண்மை யானே.
# இளம் பெருவழுதி

## புறநானூறு 182

### பாடல்

#### பாடல் தரும் செய்தி

- இந்திரர் அமிழ்தம் = தேவாமிர்தம், சாவா மருந்து ( நம்பிக்கை)  
அமிழ்தம் பெறினும் பகிர்ந்து உண்ணுபவர், சினம் கொள்ளாதவர், தூங்காமல், அஞ்சாமல் உழைத்துப் புகழுக்காக உயிரையும் தருபவர், உலகையே கூலியாகப் பெறுவதாயினும் சான்றோர் பழிக்கும் செயலைச் செய்யாதவர், முயற்சியைப் பிறர் நலனுக்கு ஆக்குவோர் ஆகிய இவர்கள் வாழ்வதால்தான் உலகம் வாழ்கிறது.
# இளம் பெருவழுதி

## பரிபாடல் 15

### செய்தி

- திருமாலிருஞ்சோலை = இருங்குன்று = பெரும்பெயர் இருவரை = கேழ் இருங்குன்று (அழகர் மலை)
அழகர் மலைத் திருமாலை வழிபடுமாறு இந்தப் பாடல் கூறுகிறது. இந்தத் திருமாலின் பெருமை இப்பாடலில் விரிவாகப் பேசப்படுகிறது.  
66 அடிகள் கொண்ட இந்தப் பாடலுக்கு மருத்துவன் நல்லச்சுதன் என்பவர் இசை அமைத்து நோதிறம் என்னும் தமிழ்ப்பண்ணால் பாடியுள்ளார்.
# ஊடகவியல்

**தினப்பதிவியம்**, **நாட்பதிவியம்**, **ஊடகவியல்** அல்லது **இதழியல்** (*journalism*) என்பது அன்றாட நிகழ்வுகள், உண்மைகள், எண்ணங்கள், நபர்கள் ஆகியவற்றுடனான இடைவினைகளைக் குறைந்தபட்சம் ஓரளவுக்கு சமூகத்திற்கு தெரிவிக்கும் அறிக்கைகளின் தயாரிப்பு, மற்றும் பகிர்வு ஆகும். செய்தித்தாள்கள், இதழ்கள், வானொலி, தொலைக்காட்சி, சமூக வலைத்தளங்கள் போன்ற ஊடகங்கள் இவற்றுள் அடங்கும். இதழியல் என்பது செய்திகளை அல்லது செய்திக் கட்டுரைகளை சேகரித்தல், எழுதுதல், தொகுத்தல், வெளியிடுதல் என்பவற்றை உள்ளடக்கிய ஒரு பணி ஆகும். முன்னர் இத்துறை அச்சு ஊடகங்களான செய்தித்தாள்கள், சஞ்சிகைகள் முதலியவற்றில் செய்திகளைச் சேகரித்து வெளியிடுவதை மட்டுமே செய்து வந்தது. 20 ஆம் நூற்றாண்டின் பிற்பகுதியிலிருந்து மின்னணு ஊடகங்களையும் இது தனக்குள் உள்ளடக்கியது. எழுத்தாளர் அல்லது ஊடகவியலாளர் மக்களோடு தொடர்புள்ள நிகழ்வுகளையும், எண்ணங்களையும், பிரச்சினைகளையும் விளக்குவதற்கு உண்மையாக தகவல்களை வெளியிட வேண்டும் என்பதே ஊடக நெறியாக இருக்க வேண்டும், என எதிர்பார்க்கப்படுகிறது. ஊடகவியலாளர் தகவல்களைத் திரட்டி வெளியிடுவதனால் உள்ளூர், மாநில, தேசிய என அனைத்து தரப்பு செய்திகளையும் உடனுக்குடன் மக்கள் அறிந்து கொள்ள முடிகிறது. ஊடகவியல்; அரசு, பொதுத்துறை அலுவலர்கள், நிறுவன நிறைவேற்று அதிகாரிகள், தொண்டு நிறுவனங்கள், ஊடகவியல் நிறுவனங்கள், சமூக அதிகாரங்களைக் கொண்டிருப்போர் போன்றோரின் நடவடிக்கைகள் பற்றி அறிவிப்பதுடன்; நடப்பு நிகழ்வுகள் குறித்த தமது கருத்துக்களையும் வெளியிடுவதுண்டு.  
தற்காலத்தில் நிருபர்கள் தமது தகவல்களையோ அவை தொடர்பான கட்டுரைகளையோ மின்னணுத் தகவல் தொடர்புகள் மூலம் தொலை தூரங்களில் இருந்தே அனுப்புகிறார்கள். புதிய செய்திகள் உருவாகும்போது நிகழிடத்துக்குச் செல்லும் நிருபர்கள் தகவல்களை சேகரித்து உடனுக்குடன் ஊடக அலுவலகத்துக்கு அனுப்புவர். இவற்றை அடிப்படையாகக் கொண்டு செய்திகள் எழுதப்பட்டு வெளியிடப்படுகின்றன. வானொலி தொலைக்காட்சி நிருபர்கள் களத்திலிருந்தபடியே நேரடியாகத் தகவல்களைத் தருவதும் உண்டு. மேலும், 21ம் நூற்றாண்டில் துவக்கப்பட்ட தொலைக்காட்சி ஊடகங்கள், நிகழ்வு நடைபெற்ற இடம் அல்லது செய்தி நடைபெறும் இடத்திற்கே சென்று, களத்தில் இருந்து நிருபர்கள் மூலமாக தகவலை உடனுக்குடன் மக்கள் பெறும் வகையில் செயல்படுகின்றன. தற்போதுள்ள தொழில்நுடப் வளர்ச்சியின் காரணமாக, இணைய இதழியல், குறுஞ்செயலி வழியாக செய்திகளை உடனுக்குடன் பகிர்வது, என செய்தி துறை மற்றும் இதழியல் துறை வளர்ந்து கொண்டே செல்கின்றது.
# ஊடகவியல்

## சொல் விளக்கம்

ஆங்கிலச் சொல்லான *journalism* என்ற சொல்லின் மூலம் *diurnal* என்ற பழைய இலத்தீன் மொழிச் சொல்லில் இருந்து பிறந்தது. இலத்தீன் மொழியில் இதற்கு “அன்று” என்று பொருள். “journal” என்றால் “அன்றாடம் நடந்ததை எழுதி வைக்கும் ஏடு” என்று பொருள். இப்போது இது என்பது “இதழ்கள்” என்பதை மட்டும் குறிக்கும் சொல்லாகிவிட்டது. இதழ் என்பது “பத்திரிகை”, “செய்தித்தாள்”, “தாளிகை” என்றும் குறிப்பிடப்படுகிறது. இதழ்களுக்கும், குறிப்பாக செய்தித்தாள்களுக்கும் எழுதும் தொழிலைத்தான் முதலில் “இதழியல்” என்ற சொல் குறித்தது. ஆனால் தற்போது அதனுடைய பொருளும், பரப்பும் விரிவடைந்து செய்திகளையும் கருத்துக்களையும் பரப்புகின்ற மக்கள் தொடர்பு நிறுவனமாக மாறிவிட்டது.
# ஊடகவியல்

## அகராதி விளக்கம்

- வெப்ஸ்டரின் மூன்றாவது பன்னாட்டு அகராதியில், “வெளியிடுவதற்காகவோ, பதிப்பிப்பதற்காகவோ, ஒலிபரப்புவதற்காகவோ நடைமுறை ஈடுபாடுள்ள விவரங்களைத் தொகுப்பதும், எழுதுவதும், செப்பனிடுவதும் “இதழியல்” என்ற விளக்கமுள்ளது.
- சேம்பரின் இருபதாம் நூற்றாண்டு அகராதி, “பொது இதழ்களுக்கு எழுதுதல், அவற்றை நடத்துதல் ஆகிய தொழிலே இதழியல்” என்று கூறுகிறது.